
Z A P I S N I K
sa 2. sjednice Vijeća Mjesnog odbora Utrine,

održane dana 6. srpnja 2021.
u objektu Mjesnog odbora Utrine u Zagrebu, Barčev trg 16,

s početkom u 19:00 sati

NAZOČNI ČLANOVI VIJEĆA:

Milan Božić, Aleksandra Čar, Ivana Gucek, Milan Knežević, Dario Laštre, Marija Luić, Tajna Pavlović-Stojić, Domagoj Ružak i Ivan Vranković
NENAZOČNI ČLANOVI VIJEĆA:

_
OSTALI NAZOČNI:

Albert Sliško, Gradski ured za mjesnu samoupravu grada Zagreba

Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 9 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Bez rasprave, Vijeće sa 8 glasova ZA prihvaća tekst Zapisnika sa 1. sjednice Vijeća, održane 25. lipnja 2021. godine, bez izmjena.
Na prijedlog predsjednice Vijeća i dopune od strane vijećnika Domagoja Ružaka da se prvo položi prisega od strane potpredsjednika Vijeća Ivan Vranković, Vijeće JEDNOGLASNO utvrđuje

D N E V N I   R E D

1. Polaganje prisege 

2. Korištenje prostora MS Utrine za potrebe Zagreb je naš – zaključak, donosi se
3. Korištenje prostora MS Utrine za potrebe Udruge predavača Esperanta – zaključak, donosi se

4. Redovno održavanje prostora sportskih terena u Kombolovoj ulici između srednjih škola- zaključak, donosi se
5. Rasprava o korištenju prostora 

6. Raspored dežurstva Vijećnika VMO Utrine- zaključak, donosi se
7. Najava sljedeće sjednice
8. Komunikacija s građanima

9. Inicijativa učenika I. Gimnazije- zaključak, donosi se
10. Upit građana- Ivana Škrabl- zaključak, donosi se
11. Upit građana- Mirjana Škreblin- zaključak, donosi se
12. Upit građana- Ivan Mužek- zaključak, donosi se
13. Upit građana- Meliha Vuković- zaključak, donosi se
14. Upit građana- Nino Novak- zaključak, donosi se
15. Upit građana- Nataša Gašparović- zaključak, donosi se
16. Upit građana- Đurđica Mihoci- zaključak, donosi se
17. Upit građana- Davorka Rajčan Hrešć- zaključak, donosi se
18. Pitanja, prijedlozi i obavijesti

Ad 1. Polaganje prisege člana Vijeća

Predsjedateljica čita tekst prisege i poziva člana Vijeća Ivan Vranković kojem je verificiran mandat, a član izgovara riječ „PRISEŽEM“.

/Potpisani tekst  prisege člana Vijeća prilažu se ovom zapisniku./
Ad 2. Korištenje prostora MS Utrine za potrebe Političke platforme Zagreb je naš– zaključak, donosi se


Članovi Vijeća primili su pisani materijal uz poziv.
Vijeće JEDNOGLASNO donosi

Z A K LJ U Č A K

o korištenju prostora MS Utrine za potrebe

Političke platforme Zagreb je naš

1. Vijeće Mjesnog odbora Utrine raspravljalo je o zahtjevu za povremeno korištenje prostora

    MS Utrine za potrebe Političke platforme Zagreb je naš.

2. Vijeće Mjesnog odbora Utrine odobrava Političkoj platformi Zagreb je naš korištenje
    prostora Mjesne samouprave Utrine u sljedećim terminima – mala dvorana (23 m2) svakog
    četvrtka od 19,00 do 22,00 sata.

3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu

     za mjesnu samoupravu.

Ad 3. Korištenje prostora MS Utrine za potrebe Udruge predavača Esperanta – zaključak, donosi se


Predsjednica usmeno informira nazočne o predmetu rasprave i odlučivanja.

Vijeće JEDNOGLASNO donosi

Z A K LJ U Č A K

o korištenju prostora MS Utrine za potrebe

Udruge predavača Esperanta

1. Vijeće Mjesnog odbora Utrine raspravljalo je o zahtjevu za povremeno korištenje prostora

    MS Utrine za potrebe Udruge predavača Esperanta.

2. Vijeće Mjesnog odbora Utrine odobrava Udruzi predavača Esperanta korištenje prostora
    Mjesne samouprave Utrine u sljedećem terminu – mala dvorana (23 m2) svakog
    ponedjeljka od 18,00 do 21,00 sat i svake srijede od 09,00 do 12,00 sati.

3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu

     za mjesnu samoupravu.

Ad 4. Redovno održavanje prostora sportskih terena u Kombolovoj ulici između srednjih škola te bočališta u sklopu SRC Utrine– zaključak, donosi se

Članove Vijeća usmeno obavještava o problemu Domagoj Ružak.
Vijeće JEDNOGLASNO donosi

Z A K LJ U Č A K

o redovnom održavanju prostora sportskih terena u

Kombolovoj ulici između srednjih škola te

prostora oko boćališta u sklopu SRC Utrine

1. Vijeće Mjesnog odbora Utrine raspravljalo je o redovnom održavanju prostora sportskih

     terena u Kombolovoj ulici između srednjih škola te prostora oko boćališta u sklopu SRC
    Utrine.

2. Vijeće Mjesnog odbora Utrine prepoznalo je probleme koje navodi član VMO Utrine 

    g. Ružak i predlaže Vijeću Gradske četvrti Novi Zagreb-istok da uvrsti u redovno 

    održavanje sportske terene u Kombolovoj ulici između srednjih škola te prostor oko
    boćališta u sklopu SRC Utrine.

    Obzirom da grad Zagreb ima potpisan  ugovor sa Zrinjevcem o održavanju zelenih
    površina, molimo da se krene u realizaciju problema odmah.

3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu

     za mjesnu samoupravu i Zagrebačkom Holdingu podružnici Zrinjevac.

Ad 5. Rasprava o korištenju prostora 

Predsjednica usmeno informira nazočne o kriterijima koji će se ubuduće tražiti od Udruga za korištenje prostora sukladno odredbama Gradskog ureda za mjesnu samoupravu. Svakako će se donositi neki objektivni set kriterija po kojima ćemo ustupati prostore, ali nužno će biti da se za prostorom ima objektivna potreba i korist za zajednicu. Također, broj termina za stranke bi se trebao reducirati na maksimalno jedan termin tjedno, Udruge koje korsite prostor 2 puta tjedno moći će koristiti prostorije dok se ne ukaže potreba za prepuštanjem postora nekoj drugoj Udruzi koja je podnjela zahtjev. 
Zaključak se ne donosi. 

Ad 6. Raspored dežurstva Vijećnika VMO Utrine, zaključak, donosi se
Predsjednica usmeno informira nazočne o predmetu rasprave i odlučivanja.

Vijeće JEDNOGLASNO donosi

Z A K LJ U Č A K

o rasporedu dežurstva Vijećnika VMO Utrine

1. Vijeće Mjesnog odbora Utrine raspravljalo je o rasporedu dežurstva Vijećnika VMO

    Utrine.

2. Vijeće Mjesnog odbora Utrine suglasno je da će termin dežurstava ostati svaki ponedjeljak
    u mjesecu od 17-18h, te će na dežurstvima biti po dvoje vijećnika. Točan raspored
    dežurstva određuje predsjednica.

    U ljetnom periodu kroz mjesece srpanj i kolovoz neće biti dežurstva, te će vijeće svoje prvo
    dežurstvo održati početkom 9 mjeseca.

    Također je usvojen prijedlog da se građanima jednom mjesečno najavi šetnja kroz naselje
    Utrine kako bi i na taj način mogli ukazati na probleme.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu

     za mjesnu samoupravu.

Ad 7. Najava sljedeće sjednice
Predsjednica usmeno informira nazočne da će sljedeća sjednica VMO i VGČ biti vjerojatno između 10. i 20.8., a nakon toga je cilj uspostaviti redovan ritam sjednica u skladu sa sjednicama gradske skupštine
Zaključak se ne donosi. 

Ad 8. Komunikacija s građanima
Predsjednica usmeno informira nazočne o načinima komunikacije koji su se dosad koristili u radu Vijeća, kao i o mogućim načinima komunikacije.

Dogovoreno je da će svi građani biti zamoljeni da svoje upite upute na službenu mail adresu mo_utrine@zagreb.hr a Facebook stranica VMO će biti mjesto informiranja o događanjima u naselju.

Zaključak se ne donosi. 

Ad 9. Inicijativa učenika I. Gimnazije- zaključak, donosi se
Članovi Vijeća primili su pisani materijal uz poziv.

Vijeće JEDNOGLASNO donosi
Z A K LJ U Č A K

o inicijativi učenika I. gimnazije za uređenje

srednjoškolskog igrališta

1. Vijeće Mjesnog odbora Utrine raspravljalo je o inicijativi učenika I. Gimnazije za uređenje

    srednjoškolskog igrališta. 

2. Vijeće Mjesnog odbora Utrine je zatražilo plan o održavanju zelene površine na
    prostoru sportskog igrališta od strane VGČ Novi Zagreb-istok i Grada Zagreba.

    Ostale prijedloge ćemo uvrstiti u Plan malih komunalnih akcija prema mogućnostima.

3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu

     za mjesnu samoupravu i I. Gimnaziji.

Ad 10. Upit građana- Ivana Škrabl- zaključak, donosi se

Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o upitu gospođe Ivane Škrabl

1. Vijeće Mjesnog odbora Utrine raspravljalo je o upitu gospođe Ivane Škrabl. 

2. Vijeće Mjesnog odbora Utrine je uvažilo zahtjev gđe. Ivane Škrabl za rješavanjem
    problema sa neodržavanom površinom u sklopu nedovršene zgrade Emporium te će se
    direktno obratiti vlasniku predmetnog gradilišta g. Nevenu Jurkoviću i zatražiti izmještanje
    ograde i košnju trave. Kako je predmetno zemljište u tijeku sudskog procesa i pitanje je
    kada će isti biti okončan donosimo prijedlog da se u Plan malih komunalnih akcija uvrsti
    postavljanje kamenih ploča na puteljku kako građani ne bi hodali po blatu.
3. Ovaj Zaključak dostavlja se Vijeću Gradske četvrti Novi Zagreb – istok.

Ad 11. Upit građana- Mirjana Škreblin- zaključak, donosi se

Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o upitu gospođe Mirjane Škreblin

1. Vijeće Mjesnog odbora Utrine raspravljalo je o upitu gospođe Mirjane Škreblin. 

2. Vijeće Mjesnog odbora Utrine će uvrstiti zamjenu postojećih klupica u parkiću preko puta
    stolnoteniskog kluba u Strohalovom prilazu u Plan malih komunalnih akcija sukladno
    mogućnostima.

3. Ovaj Zaključak dostavlja se Vijeću Gradske četvrti Novi Zagreb – istok.

Ad 12. Upit građana- Ivan Mužek- zaključak, donosi se

Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o upitu gospodina Ivana Mužeka

1. Vijeće Mjesnog odbora Utrine raspravljalo je o upitu gospodina Ivana Mužeka. 

2. Vijeće Mjesnog odbora Utrine se slaže sa prijedlogom g. Mužeka i traži izradu projektne
    dokumentacije za izvedbu bočnog parkirališta duž cijelog Katićevog prilaza kako bi se
    riješio problem sa nedostatkom parkirnih mjesta. Također tražimo izvedbu bočnog
    parkirališta za zapadni nogostup Šišićeve ulice- od Karamanovog do Ivšićevog prilaza.

3. Ovaj Zaključak dostavlja se Vijeću Gradske četvrti Novi Zagreb – istok.

            Ad 13. Upit građana- Nino Novak- zaključak, donosi se

Članovi Vijeća primili su pisani materijal uz poziv.

Vijeće JEDNOGLASNO donosi
Z A K LJ U Č A K

o upitu gospodina Nine Novaka

1. Vijeće Mjesnog odbora Utrine raspravljalo je o upitu gospodina Nine Novaka. 

2. Vijeće Mjesnog odbora Utrine se slaže oko postavljanja uspornika i pješačkog prijelaza kod objekta na lokaciji Balotin pr. 4 i Fancevljev pr. 11.  Na mjestu predviđenom za pješački prijelaz u produžetku staze koja ide iz dječjeg igrališta u Balotinom prilazu uz komercijalnu zgradu prema Strohalovom prilazu sa smjera jug treba postaviti i molimo da se postavi pješački prijelaz. Sukladno tome predlažemo da pješački prijelaz bude izveden na širokom crvenom usporniku ako je to rješenje sukladno svim pravilima struke. Na drugom pješačkom prijelazu koji je udaljen 20 metara dalje također molimo da se postavi crveni uspornik. 
3. Vijeće Mjesnog odbora Utrine traži od Gradskog ureda za prostorno uređenje, izgradnju Grada, graditeljstvo, komunalne poslove i promet rješenje kako bi se predmetni problem riješio.

4. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu 

za prostorno uređenje , izgradnju Grada, graditeljstvo, komunalne poslove i promet.

Ad 14. Upit građana Nataša Gašparović- zaključak, donosi se
Članovi Vijeća primili su pisani materijal uz poziv.

Vijeće JEDNOGLASNO donosi
Z A K LJ U Č A K

o upitu gospođe Nataše Gašparović

1. Vijeće Mjesnog odbora Utrine raspravljalo je o upitu gospođe Nataše Gašparović. 

2. Vijeće Mjesnog odbora Utrine je prijavilo kvar na rasvjeti ispred Kombolove 9 Elicomu, a

    problem drveća koje zaklanja rasvjetu ćemo riješiti slanjem zahtjeva Odjelu za komunalne

    poslove i zelenilo.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu

    za prostorno uređenje, izgradnju Grada, graditeljstvo, komunalne poslove i promet – sektor

    za komunalne poslove i zelenilo.

Ad 15. Upit građana- Đurđica Mihoci- zaključak, donosi se
Članovi Vijeća primili su pisani materijal uz poziv.

Vijeće JEDNOGLASNO donosi
Z A K LJ U Č A K

o upitu gospođe Đurđice Mihoci

1. Vijeće Mjesnog odbora Utrine raspravljalo je o upitu gospođe Đurđice Mihoci. 

2. Vijeće Mjesnog odbora Utrine će uvrstiti zamjenu postojećih klupica na lokaciji Fanceljev
    prilaz 1-9 u plan malih komunalnih akcija sukladno mogućnostima, te će na mjestu

    odrezanog drveta inicirati sadnju novoga.
3.Ovaj Zaključak dostavlja se Vijeću Gradske četvrti Novi Zagreb – istok. 

Ad 16. Upit građana- Davorka Rajčan Hrešć- zaključak, donosi se

Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o upitu gospođe Davorke Rajčan Hrešć

1. Vijeće Mjesnog odbora Utrine raspravljalo je o upitu gospođe Davorke Rajčan Hrešć. 

2. Vijeće Mjesnog odbora Utrine raspravljalo je na temu uvođenja parkirne zone u
    Maretićevoj ulici, te konstatiralo da je problem u cijelom naselju nedostatak parkirališnih
    mjesta. Predlažemo Vijeću Gradske četvrti Novi Zagreb Istok raspravu oko uvođenja
    naplate parkirališta unutar cijelog naselja. 
3. Ovaj Zaključak dostavlja se Vijeću Gradske četvrti Novi Zagreb – istok. 

Ad 17. Upit građana- Meliha Vuković- zaključak, donosi se

Predsjednica Vijeća usmeno obavještava članove vijeća o problemu.
Vijeće JEDNOGLASNO donosi

Z A K LJ U Č A K

o upitu gospođe Melihe Vuković

1. Vijeće Mjesnog odbora Utrine raspravljalo je o upitu gospođe Melihe Vuković. 

2. Vijeće Mjesnog odbora Utrine će uputiti dopis Vodoopskrbi i odvodnji d.o.o. kako bi se

    odštopao šaht na samom uglu Ukrajinske i Šišićeve koji stvara problem.
3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom

    holdingu, podružnici Vodoopskrba i odvodnja d.o.o. 

Ad 18. Pitanja, prijedlozi i obavijesti

Domagoj Ružak informira prisutne o ažuriranju promjena sastava vijećnika na Facebook stranici VMO, te moli da se provjeri da li je izrađena projektna dokumentacija za proširenje staze u Marjanovićevom prilazu. Također ga zanima u kojoj je fazi rasvjeta u parku za pse, te moli da se do iduće sjednice sakupe prijedlozi za Plan malih komunalnih akcija.
Milan Knežević traži da se provjeri status zahtjeva donesenih na sjednici održanoj 26. kolovoza 2019. vezanog uz imenovanje trga na kojemu se nalazi kip blaženog Alojzija Stepinca u Trg bl. Alojzija Stepinca.
Predsjednica vijeća obavještava prisutne o Očitovanju Gradskog ureda za zdravstvo o zagađenju zraka na ranžirnom kolodvoru te Gradskog ureda za prostorno uređenje, izgradnju grada, graditeljstvo, komunalne poslove i promet o nadzoru komunalnog reda na školskom igralištu OŠ Mladost na kojem građani dovode pse unatoč zabrani.
Također obavještava o radovima na tržnici Utrine koji bi do kraja tjedna trebali biti sanirani od strane Zagrebačkog holdinga d.o.o.

Predsjednica usmeno informira nazočne o radovima u okviru malih komunalnih akcija   u prošlom sazivu Vijeća, te u razgovoru saznaje da su sve komunalne akcije koje su u   tijeku izvršene.
Dovršeno u 21:20 sati.
KLASA: 026-02/21-002/1160
URBROJ: 251-06-11-909-21-2
Zagreb, 6. srpanja 2021.

Zapisnik sastavila:
Predsjednica
Ivana Gucek
Vijeća Mjesnog odbora

Ivana Gucek

